#

# Senecká 2, 902 01 Pezinok

***Podmienky a kritériá prijímacieho konania***

***do 1. ročníka OSEMROČNÉHO ŠTÚDIA***

***pre školský rok 2021/2022***

***A OSTATNÉ PODMIENKY PRIJATIA NA ŠTÚDIUM***

**Riaditeľka Gymnázia v Pezinku, Senecká ul. č. 2**, v zmysle zákona NR č. 464/2013, ktorým sa mení a dopĺňa zákon č. 245/2008 Z.z. o výchove a vzdelávaní ( školský zákon ) a o zmene a doplnení niektorých zákonov a podľa zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a po prerokovaní na pedagogickej rade dňa 13. januára 2021 **stanovuje kritériá na prijatie do 1. ročníka osemročného štúdia pre školský rok 2021/2022 nasledovným spôsobom** :

V školskom roku 2021/2022 otvárame na tunajšej škole ***jednu ( 1 ) triedu*** 1. ročníka osemročného štúdia so všeobecným zameraním 7902J.

 Do 1. ročníka osemročného vzdelávacieho programu v gymnáziách môžu byť prijatí uchádzači, ktorí získali primárne vzdelanie a úspešne ukončili 5. ročník ZŠ v príslušnom školskom roku a splnili podmienky prijímacieho konania.

 Prijatí budú uchádzači, ktorí podali prihlášku v zákonnom termíne, t. j. do ***10. apríla 2021***  spolu s dokladmi o umiestnení v súťažiach, podľa poradia úspešnosti po vykonaní prijímacích skúšok.

 Prijímacie skúšky je povinný vykonať každý uchádzač, ktorý má riadne zaregistrovanú prihlášku.

***Počet žiakov 5. ročníka ZŠ, ktorých možno prijať do 1. ročníka, je 28.***

***Termín prijímacej skúšky :*****1. termín : 3. máj 2021**

 **2. termín : 10. máj 2021**

*Forma prijímacej skúšky :* ***písomná***

***Obsah prijímacej skúšky :***

Slovenský jazyk a literatúra a matematika: učivo 3. – 5. ročníka ZŠ

***Dĺžka písomnej prijímacej skúšky*** : matematika ..................................................... 60 minút

 slovenský jazyk a literatúra ........................... 60 minút

Uchádzač ***úspešne*** vykonal prijímaciu skúšku, ak získal minimálne 25 bodov z matematiky a súčasne minimálne 25 bodov zo slovenského jazyka a literatúry.

Uchádzač ***neúspešne*** vykonal prijímaciu skúšku, ak získal menej ako 25 bodov z matematiky alebo menej ako 25 bodov zo slovenského jazyka a literatúry, alebo získal spolu menej ako 50 bodov z oboch predmetov prijímacej skúšky.

***Započítavanie dosiahnutých výsledkov :***

1. ***za písomnú prijímaciu skúšku***

z matematiky ....................................................................................................... max 50 bodov

zo slovenského jazyka a literatúry ..................................................................... max 50 bodov

–––––––––––––––––––––––––––––––––––––––––––––––––––––––––––––––––––––––––––

#####  **Spolu ................................................................................................................ max 100 bodov**

1. ***za prospech a správanie***

za dosiahnutý prospech na konci 4. ročníka a v 1.polroku 5.ročníka sa berú do úvahy známky z  predmetov : slovenský jazyk a  literatúra, cudzí jazyk (ten, v ktorom žiak dosiahol lepšiu známku ), biológia ( prírodoveda ), dejepis, geografia (zemepis) a matematika :

za známku „výborný“ pripočítame ................................................................................ 3 body

za známku „chválitebný“ .............................................................................................. 2 body

za známku „dobrý“ ........................................................................................................ 1 bod

 za zníženú známku zo správania na stupeň „uspokojivé“ sa odpočítajú ...................... 3 body

za zníženú známku zo správania na stupeň „menej uspokojivé“ sa odpočíta................ 5 bodov

**Spolu ................................................................................................................... max 33 bodov**

***c) Riešiteľom predmetových olympiád a účastníkom súťaže Hviezdoslavov Kubín*** v školskom roku 2019/2020, resp. 2020/2021 v celoslovenskom, krajskom a v okresnom kole, ktorých vyhlasovateľom je MŠ SR, sa pripočítajú za:

1. – 3. miesto OK ........................................................................................................... 3 body

1. – 3. miesto KK ........................................................................................................... 5 bodov

1. – 3. miesto celoslovenské kolo .................................................................................. 7 bodov

V prípade, že uchádzač riešil viac predmetových olympiád, budú mu pridelené body za najvyššie umiestnenie v každej predmetovej olympiáde.

 **Výsledky športových a iných súťaží sa neberú do úvahy.**

***Celkový počet bodov*** v prijímacom konaní ( za prospech a za písomnú prijímaciu skúšku ) je maximálne ***133 bodov*** + body za olympiády.

 Zo súčtu získaného bodového hodnotenia za prospech a za prijímaciu skúšku sa zostaví poradie uchádzačov v prijímacom konaní.

 V prípade, že viacerí žiaci budú rovnako vyhovovať prijímacím podmienkam, budú uplatnené postupne nasledovné kritériá ( pokiaľ nebude možné jednoznačne určiť poradie ):

1. podľa platnej vyhlášky o prijímaní na štúdium na stredných školách bude prednostne prijatý uchádzač, ktorý má podľa rozhodnutia posudkovej komisie sociálneho zabezpečenia zmenenú pracovnú schopnosť
2. dosiahol menší počet chýb v pravopisnom cvičení
3. dosiahol väčší počet bodov na prijímacej skúške z matematiky
4. dosiahol väčší počet bodov na prijímacej skúške zo slovenského jazyka a literatúry
5. dosiahol lepší prospech zo základnej školy

 Prípadnú neúčasť na prijímacích skúškach z vážnych dôvodov ( ochorenie – doklad od lekára nesmie byť starší ako 3 dni ), treba ospravedlniť najneskôr ***do 8,00 hod. v deň konania prijímacej skúšky.*** Lekárske potvrdenie je potrebné doručiť do 24 hodín na sekretariát školy.

 Počet prijatých uchádzačov bude znížený o počet ospravedlnených neprítomných uchádzačov. Po vykonaní skúšok v náhradnom termíne budú výsledky zaradené medzi výsledky neprijatých žiakov a z takto vytvoreného poradia bude prijatý potrebný počet najúspešnejších uchádzačov v súlade so stanovenými kritériami.

 Konkrétne výsledky prijímacieho konania budú zverejnené po druhom termíne prijímacích skúšok dňa ***13. mája 2021 do 15,00 hod***. na dverách školy a na internetovej stránke školy.

 ***Zápis*** prijatého uchádzača je povinný vykonať jeho zákonný zástupca na sekretariáte školy do ***21. mája 2021*** v čase od 8,00 do 15,00 hod. Na základe vývoja mimoriadnej situácie v súvislosti s COVID 19 si škola vyhradzuje právo aktualizácie uvedených kritérií v zmysle platnej legislatívy a usmernenia Ministerstva školstva SR.

.

**Pri zápise je potrebné predložiť :** 1) preukaz totožnosti zákonného zástupcu

 2) zápisný lístok vydaný príslušnou základnou školou

V Pezinku 15. januára 2021 Mgr. Jana Solgová

 riaditeľka školy